<classify> Stars iliyo chini ya makocha Charles Boniface Mkwasa na Hemed Morocco, inatarajiwa kuondoka leo saa 12.00 asubuhi, tayari kwa mchezo huo mahsusi kwa kuipa makali Taifa Stars kabla ya kuivaa Misri Jumamosi ya Juni 4, Uwanja wa Taifa, Dar es Salaam.Harambee Stars inajiandaa kuikabili Congo- Brazaville. Mkwasa alitangaza kikosi cha timu hiyo jana mbele ya waandishi wa habari kwenye Ukumbi wa mikutano wa Shirikisho la Soka Tanzania TFF, Uwanja wa Kumbukumbu ya Karume, Ilala jijini Dar es Salaam.Kikosi cha Stars kinachoondoka leo kinaundwa na makipa Deogratius Munishi Yanga, Aishi Manula Azam na Benny Kakolanya Prisons. Mabeki ni Mwinyi Haji na Juma Abdul Yanga, Aggrey Moris, David Mwantika na Erasto Nyoni Azam, Mohammed Hussein Simba na Vincent Andrew Mtibwa Sugar.Viungo ni Himid Mao, Farid Mussa Azam, Jonas Mkude na Mwinyi Kazimoto Simba, Mohammed Ibrahim na Shiza Kichuya Mtibwa Sugar, Ismail Issa JKT Ruvu, Juma Mahadhi Coastal Union na Hassan Kabunda Mwadui FC wakati washambuliaji ni Thomas Ulimwengu TP Mazembe, Mbwana Samatta KDC Genk, Elias Maguli Stand United, Ibrahim Ajib Simba, John Bocco Azam, Deus Kaseke Yanga na Jeremiah Juma Prisons.Taifa Stars itacheza na Misri katika mchezo muhimu, ambao wageni hao watahitaji pointi moja tu ili waweze kujihakikishia kufuzu kwa fainali hizo. Mshindi wa kwanza wa kila kundi anafuzu moja kwa moja kucheza fainali hizo.  <topic>: MICHEZO 